Държавен вестник, бр. 26, 2012 г., стр. 11

БРОЙ  26	
Д Ъ Р Ж А В Е Н  В Е С Т Н И К 	
СТР.  11  
13. издава актове за установяване размера 
на разходите по чл. 94, ал. 4;
14. издава актове за придобиване на изо­
ставени вещи от държавата;
15. изисква от Националната агенция за 
приходите информацията по чл. 85, ал. 1, 
т. 1 и 9 до 30-о число на месеца, следващ 
съответното тримесечие;
16. решава и други въпроси, предвидени 
в този закон, които не са предоставени в из­
рична компетентност на Комисията. 
(2) Председателят на Комисията осъщест­
вява контрол върху цялостната дейност по 
организиране на хазартните игри, както и 
върху дейностите по производство, внос, раз­
пространение и сервиз на игрално оборудване.
Образуване на административно производство
Чл. 32. Производство пред Комисията се 
образува по предложение на нейния предсе­
дател или на основание на подадено писмено 
искане с приложения към него, определени с 
наредбата по чл. 8, ал. 5.
Проверки и проучвания
Чл. 33. (1) Председателят, подпомаган от 
администрацията на Комисията, извършва 
проверки и проучвания по образувани пред 
Комисията производства.
(2) Проверката и проучването по искане 
за издаване на първоначален лиценз се при­
ключват в 60-дневен срок от получаване на 
писменото искане. Всички останали проверки 
и проучвания по подадени искания се при­
ключват в 30-дневен срок от получаване на 
писменото искане.
(3) В случай на особена фактическа и 
правна сложност с мотивирано решение на 
Комисията срокът по ал. 2 може да бъде 
продължен с не повече от 30 дни.
(4) В хода на проверките и проучванията 
по подадено искане се събират данни относ­
но произхода на средствата за дейността на 
искателя, неговите инвестиции, търговски 
партньори, финансови отношения, вещни 
права и други данни.
(5) Когато приложените към искането 
документи са непълни, не отговарят на за­
дължителните изисквания или е необходима 
допълнителна информация, в 14-дневен срок 
от получаване на искането Комисията уведо­
мява искателя, определя му 30-дневен срок 
за отстраняване на нередовностите или за 
представяне на допълнителна информация и 
го уведомява за последиците по чл. 24, ал. 2. 
В случай на особена фактическа и правна 
сложност с мотивирано решение на Комисията 
всеки от сроковете по предходното изречение 
може да бъде продължен с не повече от 30 дни. 
Срокът по ал. 2, съответно по ал. 3 спира да 
тече от датата на уведомителното писмо до 
изтичането на дадения срок за отстраняване 
на недостатъците и за представяне на допъл­
нителна информация. 
(6) При неизпълнение на задължението по 
ал. 5 от страна на искателя председателят вна­
ся пред Комисията мотивирано предложение 
за отказ да се издаде лиценз, съответно да 
се издаде удостоверение с вписана промяна.
(7) В случаите, когато искателят притежава 
валиден лиценз за извършване на хазартна 
дейност, издаден от компетентен орган на 
друга държава – членка на Европейския съюз, 
на друга държава – страна по Споразумението 
за Европейското икономическо пространство, 
или на Конфедерация Швейцария, в произ­
водството по разглеждане на неговото искане 
могат да се вземат предвид като доказани онези 
факти и обстоятелства, които представляват 
изисквания за издаването на лиценз съгласно 
закона на държавата, в която искателят е ли­
цензиран. В този случай Комисията изисква 
необходимата информация от компетентния 
орган на съответната държава – членка на 
Европейския съюз, на държава – страна по 
Споразумението за Европейското икономи­
ческо пространство, или на Конфедерация 
Швейцария в съответствие със сключеното 
между тях споразумение за сътрудничество и 
обмен на информация. Когато няма сключено 
такова споразумение, за доказването на тези 
факти и обстоятелства искателят трябва да 
представи удостоверение, издадено от компе­
тентния орган на държавата, където е издаден 
лицензът, в което са удостоверени:
1. изискванията, които законодателството 
на тази държава поставя във връзка с изда­
ването на лиценз за хазартна дейност;
2. доказването на наличието на тези изис­
квания по отношение на лицето, на което е 
издаден лиценз от компетентния орган, както 
и документите, чрез които е извършено това 
доказване.
(8) Когато искателят не е представил 
удостоверението по ал. 7 или то не съдържа 
необходимата информация или не удостоверя­
ва идентичност на изискванията за издаване 
на лиценз по закона на държавата на ком­
петентния орган и по този закон, Комисията 
уведомява искателя и изисква представянето 
на необходимите документи по реда на ал. 5.
(9) След приключване на проверките и 
проучванията председателят с мотивирано 
предложение внася писменото искане за раз­
глеждане от Комисията.
Удостоверения за издаден лиценз
Чл. 34. (1) По влезлите в сила решения 
на Комисията председателят издава удосто­
верения за издаден лиценз за организиране 
на хазартните игри по този закон, както и за 
извършване на дейностите по него. Фактическо 
осъществяване на дейност по организиране 
на хазартна игра или по организиране на